Szerződés európai alkotmány létrehozásáról - Jegyzőkönyvek és mellékletek - 34.Jegyzőkönyv az Unió intézményeire és szerveire vonatkozó átmeneti rendelkezésekről



Hivatalos Lap 310 , 16/12/2004 o. 0382 - 0388



34. JEGYZŐKÖNYV AZ UNIÓ INTÉZMÉNYEIRE ÉS SZERVEIRE VONATKOZÓ ÁTMENETI RENDELKEZÉSEKRŐL A MAGAS SZERZŐDŐ FELEK, FIGYELEMBE VÉVE, hogy az Európai Unióról szóló szerződéssel létrehozott Európai Unió és az Európai Közösség, valamint jogutódjuk, az európai alkotmány létrehozásáról szóló szerződéssel létrehozott Európai Unió közötti átmenet megszervezése érdekében az Alkotmány valamennyi rendelkezésének és a végrehajtásukhoz szükséges jogi eszközöknek a hatályba lépését megelőző időszakra alkalmazandó átmeneti rendelkezéseket szükséges megállapítani, MEGÁLLAPODTAK a következő rendelkezésekben, amelyeket az európai alkotmány létrehozásáról szóló szerződéshez és az Európai Atomenergia-közösséget létrehozó szerződéshez csatolnak: I. CÍM AZ EURÓPAI PARLAMENTRE VONATKOZÓ RENDELKEZÉSEK 1. cikk (1) Az Alkotmány I-20. cikke (2) bekezdésének második albekezdésével összhangban az Európai Tanács – megfelelő idővel a 2009-es európai parlamenti választásokat megelőzően – európai határozatot fogad el, amelyben meghatározza az Európai Parlament összetételét. (2) Az Európai Parlament 2004–2009-es megbízatási időszaka alatt az egyes tagállamokban megválasztott európai parlamenti képviselők összetétele és száma az európai alkotmány létrehozásáról szóló szerződés hatálybalépésének időpontjában érvényben levővel megegyező; a képviselők száma így a következő: Belgium | 24 | Cseh Köztársaság | 24 | Dánia | 14 | Németország | 99 | Észtország | 6 | Görögország | 24 | Spanyolország | 54 | Franciaország | 78 | Írország | 13 | Olaszország | 78 | Ciprus | 6 | Lettország | 9 | Litvánia | 13 | Luxemburg | 6 | Magyarország | 24 | Málta | 5 | Hollandia | 27 | Ausztria | 18 | Lengyelország | 54 | Portugália | 24 | Szlovénia | 7 | Szlovákia | 14 | Finnország | 14 | Svédország | 19 | Egyesült Királyság | 78 | II. CÍM AZ EURÓPAI TANÁCSRA ÉS A TANÁCSRA VONATKOZÓ RENDELKEZÉSEK 2. cikk (1) Az Alkotmány I-25. cikkének (1), (2) és (3) bekezdése, amelyek az Európai Tanács és a Tanács vonatkozásában a minősített többség meghatározásáról rendelkeznek, 2009. november 1-jén, az I-20. cikk (2) bekezdésének megfelelően lefolytatott 2009-es európai parlamenti választásokat követően lép hatályba. (2) A következő rendelkezések – az Alkotmány I-25. cikke (4) bekezdésének sérelme nélkül – 2009. október 31-ig hatályban maradnak. Amennyiben az Európai Tanács, illetve a Tanács határozatához minősített többség szükséges, tagjaik szavazatait a következőképpen kell súlyozni: Belgium | 12 | Cseh Köztársaság | 12 | Dánia | 7 | Németország | 29 | Észtország | 4 | Görögország | 12 | Spanyolország | 27 | Franciaország | 29 | Írország | 7 | Olaszország | 29 | Ciprus | 4 | Lettország | 4 | Litvánia | 7 | Luxemburg | 4 | Magyarország | 12 | Málta | 3 | Hollandia | 13 | Ausztria | 10 | Lengyelország | 27 | Portugália | 12 | Szlovénia | 4 | Szlovákia | 7 | Finnország | 7 | Svédország | 10 | Egyesült Királyság | 29 | A határozatok elfogadásához a tagok többsége által leadott legalább 232 igen szavazat szükséges, ha azokat az Alkotmány értelmében a Bizottság javaslata alapján kell elfogadni. Egyéb esetekben a határozatok elfogadásához legalább a tagok kétharmada által leadott, legalább 232 igen szavazat szükséges. Ha az Európai Tanács vagy a Tanács valamely jogi aktusát minősített többséggel kell elfogadni, az Európai Tanács, illetve a Tanács bármely tagja kérheti annak megvizsgálását, hogy a minősített többséget adó tagállamok képviselik-e az Unió népességének legalább 62 %-át. Amennyiben ez a feltétel nem teljesül, a jogi aktus nem kerül elfogadásra. (3) A későbbi csatlakozások esetén a második bekezdésben említett szavazatküszöböt oly módon kell megállapítani, hogy a minősített többséghez szükséges szavazatok száma ne haladja meg a Nizzai Szerződést elfogadó konferencia záróokmányában foglalt, az Európai Unió bővítéséről szóló nyilatkozatban szereplő táblázatból következő szavazatküszöböt. (4) A minősített többség meghatározására vonatkozó következő rendelkezések 2009. november 1-jénlépnek hatályba: - az Alkotmány I-44. cikke (3) bekezdésének harmadik, negyedik és ötödik albekezdése; - az Alkotmány I-59. cikke (5) bekezdésének második és harmadik albekezdése; - az Alkotmány I-60. cikke (4) bekezdésének második albekezdése; - az Alkotmány III-179. cikke (4) bekezdésének harmadik és negyedik albekezdése;, - az Alkotmány III-184. cikke (6) bekezdésének harmadik és negyedik albekezdése; - az Alkotmány III-184. cikke (7) bekezdésének harmadik és negyedik albekezdése; - az Alkotmány III-194. cikke (2) bekezdésének második és harmadik albekezdése; - az Alkotmány III-196. cikke (3) bekezdésének második és harmadik albekezdése; - az Alkotmány III-197. cikke (4) bekezdésének második és harmadik albekezdése; - az Alkotmány III-198. cikke (2) bekezdésének harmadik albekezdése; - az Alkotmány III-312. cikke (3) bekezdésének harmadik és negyedik albekezdése; - az Alkotmány III-312. cikke (4) bekezdésének harmadik és negyedik albekezdése; - a határ-ellenőrzési, menekültügyi és bevándorlási politikák, valamint a polgári ügyekben történő igazságügyi, valamint a rendőrségi együttműködés tekintetében az Egyesült Királyság és Írország helyzetéről szóló jegyzőkönyv 1. cikkének második, harmadik és negyedik albekezdése, valamint 3. cikke (1) bekezdésének második, harmadik és negyedik albekezdése; - a Dánia helyzetéről szóló jegyzőkönyv 1. cikkének második, harmadik és negyedik albekezdése, valamint 5. cikkének harmadik, negyedik és ötödik bekezdése. 2009. október 31-ig azokban az esetekben, amikor a Tanácsnak nem az összes tagja vesz részt a szavazásban, nevezetesen az első albekezdésben említett cikkek esetén, a minősített többséget a súlyozott szavazatok ugyanolyan arányában, és a Tanács tagjainak ugyanolyan arányában, valamint adott esetben a tagállamok népességének ugyanolyan százalékában kell meghatározni, mint ahogyan azt a (2) bekezdés meghatározza. 3. cikk Az Alkotmány I-24. cikke (4) bekezdésében említett európai határozat hatálybalépéséig a Tanács ülései az I-24. cikk (2) és (3) bekezdésében említett formációban, valamint az Általános Ügyek Tanácsának egyszerű többséggel hozott európai határozatával megállapított listán szereplő más formációkban zajlanak. III. CÍM A BIZOTTSÁGRA VONATKOZÓ RENDELKEZÉSEK, BELEÉRTVE AZ UNIÓ KÜLÜGYMINISZTERÉT IS 4. cikk Az európai alkotmány létrehozásáról szóló szerződés hatálybalépésének időpontjában hivatalban lévő bizottsági tagok hivatali idejüket végig kitöltik. Az Unió külügyminisztere kinevezésének napján azonban az Unió külügyminiszterével azonos állampolgárságú bizottsági tag megbízatása megszűnik. IV. CÍM A TANÁCS FŐTITKÁRÁRA/A KÖZÖS KÜL- ÉS BIZTONSÁGPOLITIKA FŐKÉPVISELŐJÉRE ÉS A TANÁCS FŐTITKÁRHELYETTESÉRE VONATKOZÓ RENDELKEZÉSEK 5. cikk A Tanács főtitkárának/a közös kül- és biztonságpolitika főképviselőjének és a Tanács főtitkárhelyettesének megbízatása az európai alkotmány létrehozásáról szóló szerződés hatálybalépésének időpontjában megszűnik. A Tanács az Alkotmány III-344. cikkének (2) bekezdésével összhangban kinevezi a főtitkárt. V. CÍM A TANÁCSADÓ SZERVEKRE VONATKOZÓ RENDELKEZÉSEK 6. cikk A III-386. cikkben említett európai határozat hatálybalépéséig a Régiók Bizottsága tagjainak megoszlása a következő: Belgium | 12 | Cseh Köztársaság | 12 | Dánia | 9 | Németország | 24 | Észtország | 7 | Görögország | 12 | Spanyolország | 21 | Franciaország | 24 | Írország | 9 | Olaszország | 24 | Ciprus | 6 | Lettország | 7 | Litvánia | 9 | Luxemburg | 6 | Magyarország | 12 | Málta | 5 | Hollandia | 12 | Ausztria | 12 | Lengyelország | 21 | Portugália | 12 | Szlovénia | 7 | Szlovákia | 9 | Finnország | 9 | Svédország | 12 | Egyesült Királyság | 24 | 7. cikk A III-389. cikkben említett határozat hatálybalépéséig a Gazdasági és Szociális Bizottság tagjainak megoszlása a következő: Belgium | 12 | Cseh Köztársaság | 12 | Dánia | 9 | Németország | 24 | Észtország | 7 | Görögország | 12 | Spanyolország | 21 | Franciaország | 24 | Írország | 9 | Olaszország | 24 | Ciprus | 6 | Lettország | 7 | Litvánia | 9 | Luxemburg | 6 | Magyarország | 12 | Málta | 5 | Hollandia | 12 | Ausztria | 12 | Lengyelország | 21 | Portugália | 12 | Szlovénia | 7 | Szlovákia | 9 | Finnország | 9 | Svédország | 12 | Egyesült Királyság | 24 | --------------------------------------------------